# ஆர்சனல் கால்பந்துக் கழகம்



**ஆர்சனல் கால்பந்துக் கழகம்** (பிளஸ் சந்தையில்: AFC ( **ஆர்சனல்** அல்லது **தி ஆர்சனல்** அல்லது அவர்களது விளையாட்டுப் பெயர் **தி கன்னர்ஸ்** என்றும் எளிமையாக அறியப்படுகிறது) என்பது ஓர் இங்கிலாந்து தொழில்முறை கால்பந்து கழகமாகும், இது வடக்கு லண்டனில் ஹாலோவே என்ற இடத்தில் உள்ளது. அவர்கள் பிரீமியர் லீகில் விளையாடுகின்றனர் மற்றும் இங்கிலாந்து கால்பந்தில் வெற்றிகரமான கிளப்புகளில் ஒன்றானது, 13 முதல் பிரிவு மற்றும் பிரீமியர் லீக் பட்டங்களையும் 13 எஃப் ஏ கோப்பைகளையும் வென்றுள்ளனர். அவர்கள் இங்கிலாந்தில் நீண்ட காலம் இடைவெளியின்றி பிரீமியர் லீக்(முன்னர் முதல் பிரிவு)-இல் பங்குபெறும் சாதனையை கொண்டிருக்கின்றனர். இங்கிலாந்து கால்பந்து கழகங்களின் திரளான சங்க அட்டவணையில் 20-ஆம் நாற்றாண்டின் சிறந்த கால்பந்து கழகமாக தேர்ந்தெடுக்கப்பட்டனர். மேலும் ஒரு பிரீமியர் லீக்கின் முழு பருவத்தையும் தோற்காமல் முடித்த ஒரே அணியாவர்.  

ஆர்சனல் 1886 ஆம் ஆண்டில் நிறுவப்பட்டது. கால்பந்து லீக்கில் (1893 ஆம் ஆண்டில்) இணைந்த தெற்குப்பகுதியைச் சேர்ந்த முதல் கழகமாகும். 1930-களில் பெரிய கோப்பைகளை (ஐந்து கூட்டிணைவுப் பெருவெற்றிக்கோப்பைகள் மற்றும் இரண்டு எஃப் ஏ கோப்பைகள்) வென்றனர். போருக்கு பிந்தைய காலத்தில் அவர்கள் 20 ஆம் நூற்றாண்டில் ஒரே பருவத்தில் இரட்டைக் கோப்பைகளை வென்ற இரண்டாவது கழகத்தினராயினர் (1970-71 ஆம் பருவத்தில் லீக் மற்றும் எஃப் ஏ கோப்பையை வென்றனர்). *யூஈஎஃப்ஏ வாகையர் கூட்டிணைவு* இறுதியாட்டத்திற்குள் நுழைந்த முதல் லண்டன் கழகமாகும்.  

சங்கத்தின் நிறங்கள் வழமையாக சிவப்பு மற்றும் வெண்மையாகவுள்ளது, அது வரலாறு முழுவதும் மாறி வந்திருக்கிறது. அதே போல், கழகம் அதன் இடத்தையும் மாற்றியுள்ளது; வூல்விச் அணி தென்-கிழக்கு லண்டனில் துவக்கத்தில் நிறுவப்பட்டது, மற்றும் 1913 ஆம் ஆண்டில் நகரின் வடக்கு நோக்கி நகர்ந்து ஹைபரியின் ஆர்சனல் விளையாட்டரங்கத்திற்கு பெயர்ந்தனர். 2006 ஆம் ஆண்டில௉ தற்போதைய இருப்பிடமான ஹாலோவே அருகிலுள்ள எமிரேட்சு விளையாட்டரங்கத்திற்கு இடம்பெயர்ந்தனர்.  

ஆர்சனல் பெரியளவிலான ரசிகர் பட்டாளங்களைக் கொண்டுள்ளது, பற்பல இதர கழகங்களுடன் நீண்ட காலம் போட்டியில் இருக்கின்றனர்; அவற்றில் மிகக் குறிப்பிடத்தக்கது அருகாமையிலுள்ள *டோட்டன்ஹாம் ஹாட்ஸ்பரு*டன் *வடக்கு லண்டன் டெர்பி*க்காக வழமையாக போட்டியிடுவதாகும். ஆர்சனல் உலகின் நான்காவது பெரிய பணக்கார கழகமாகும், 2012 வரை $1.3 பில்லியனுக்கும் அதிகமாக மதிப்பிடப்பட்டுள்ளது.  

## வரலாறு

அரையிறுதிப் போட்டி&nbsp;— இத்தகைய நிலையை அடைவது இதுவே முதல் முறை – ஸ்டோக் நகரிலுள்ள விக்டோரியா ஆடுகளத்தில்.]]  
ஆர்சனல் 1886 ஆம் ஆண்டில் **டயல் ஸ்கொயர்** என வூல்விச்சிலுள்ள **அரசு ஆயுதக்கிடங்கிலிருந்த** பணியாளர்களால் நிறுவப்பட்டது, பின்னர் குறுகிய காலத்தில் *ராயல் ஆர்செனல்* எனப் பெயர் மாற்றம் செய்யப்பட்டது. அவர்கள் 1891 ஆம் ஆண்டில் தொழில்முறை அமைப்பான பின்னர் தங்களை **வூல்விச் ஆர்சனல்** என மறுபடியும் பெயர் மாற்றம் செய்தனர். 1893 ஆம் ஆண்டில் கழகம் கால்பந்து லீக்கில் சேர்ந்தது. இரண்டாவது பிரிவில் ஆடத்துவங்கி, முதல் பிரிவிற்கு 1904 ஆம் ஆண்டில் தகுதியுயர்வு பெற்றனர். கழகம் அமைந்திருந்த இடத்தின் காரணமாக இதர கழகங்களை விட குறைவான இரசிகர் வருகையை விளைவித்தது, அது கழகம் நிதிச் சிக்கல்களில் சிக்கிக் கொள்ள வழிவகுத்தது. மேலும் 1910 ஆம் ஆண்டில் விளை பயனாக திவாலாகியது. அப்போது *ஹென்றி நோரிஸ்* மற்றும் *வில்லியம் ஹால்* எனும் வணிகர்களால் வாங்கப்பட்டது. நோரிஸ் கழகத்தை வேறிடத்திற்கு நகர்த்த ஆரம்பப்பணிகளை மேற்கொண்டார். 1913 -ஆம் ஆண்டில் இரண்டாம் பிரிவிற்கு பின் தள்ளப்பட்ட பின்னர் விரைவில், ஆர்சனல் வடக்கு லண்டனிலுள்ள *ஹைபரி*யின் ஆர்சனல் விளையாட்டரங்கத்திற்கு நகர்ந்தது. அதற்கடுத்த ஆண்டில் "வூல்விச்"-சை அவர்களின் பெயரிலிருந்து விலக்கினர். ஆர்சனல் 1919 ஆம் ஆண்டில், இரண்டாம் பிரிவில் ஐந்தாம் இடத்தை மட்டுமே முடித்தது. இருந்தபோதிலும், முதல் பிரிவிற்கு மீண்டும் இணைய தேர்ந்தெடுக்கப்பட்டனர், அது உள்ளூர் போட்டியாளர்களான டோட்டன்ஹாம் ஹாட்ஸ்பரின் கேள்விக்கிடமான இழப்பில் பெறப்பட்டதாக புகார் செய்யப்பட்டது.  

1925 ஆம் ஆண்டில், ஆர்சனல் ஹெர்பெர்ட் சாப்மானை மேலாளராக நியமித்தது. சாப்மான் கூட்டிணைவுக் பெருவெற்றிக் கோப்பையினை ஏற்கனவே இருமுறை 1923-24 மற்றும் 1924-25 பருவங்களில் ஹட்டெர்ஸ்ஃபீல்ட் டவுனில் வென்றிருக்கிறார். மேலும் அவர் அர்செனலுக்கு அவர்களின் முதல் பெரும் வெற்றிக் காலத்தை கொண்டு வந்தார். அவரது புரட்சிகர தந்திரங்கள் மற்றும் பயிற்சியும், அலெக்ஸ் ஜேம்ஸ் மற்றும் கிளிப் பாஸ்டின் ஆகியோரை அணியில் சேர்த்ததும், 1930-களில் கழகத்தின் இங்கிலாந்து கால்பந்து ஆதிக்கத்திற்கு அடித்தளமிட்டது. அவரது வழிகாட்டுதலின் கீழ் ஆர்சனல் அவர்களது பெரிய கோப்பைகளை - ஒரு எஃப் ஏ கோப்பை (1929-30), இரு கூட்டிணைவுப் பெருவெற்றிகளையும் (1930-31, 1932-33) வென்றனர். மேலும், சாப்மான் உள்ளூர் லண்டன் பாதாள(குழல்) ரயில் நிலையத்தை "கில்லஸ்பி சாலை" யிலிருந்து "ஆர்சனல்" என்று மாற்றியதன் பின்னணியில் இருந்தார். அது கால்பந்துக் கழகம் ஒன்றின் பெயரில் பெயரிடப்பட்ட ஒரே குழல் நிலையமாகும்.  

சாப்மான் 1934 ஆம் ஆண்டின் முற்பகுதியில் திடீரென்று நிமோனியாவால் இறந்தார், அவரது வெற்றிகரமான பணியை *ஜோ ஷா* மற்றும் *ஜார்ஜ் அல்லிசன்* தொடர விட்டுச் சென்றார். அவர்களின் வழிகாட்டுதலின் கீழ், ஆர்சனல் மேலும் மூன்று பெருவெற்றிப் பட்டங்களையும் (1933-34, 1934-35 மற்றும் 1937-38) மற்றும் எஃப் ஏ கோப்பையையும் வென்றது (1935-36). முக்கிய வீரர்கள் ஓய்வு பெற்றதால், பதிகத்தின் இறுதியில், ஆர்சனல் மங்கத் துவங்கியது, அதன் பிறகு இரண்டாம் உல்கப் போரின் குறுக்கீட்டினால் இங்கிலாந்தின் தொழில்முறை கால்பந்து போட்டிகள் இடை நிறுத்தம் செய்யப்பட்டன.  

கழகத்தின் இயன்முறை சிகிச்சையரான பெர்ட்டி மீ-யின் எதிர்பாராத மேலாளர் நியமனத்திற்குப் பின் 1966 ஆம் ஆண்டிலிருந்து ஆர்சனல் போட்டிகளில் வெல்லத் துவங்கியது. இரு கூட்டிணைவுக் கோப்பை (*League Cup*) இறுதியாட்ட இழப்புகளுக்குப் பின், அவர்கள் *இண்டெர்-சிட்டீஸ் ஃபேர்ஸ் கோப்பை*யை , (அவர்களின் முதல் ஐரோப்பிய கோப்பை 1969-70) வென்றனர். இதன் பின் மேலும் பெரிதான வெற்றிகள் கிட்டியது: அவர்களது முதல் கூட்டமைப்பு பெருவெற்றி மற்றும் எஃப் ஏ கோப்பை இரட்டையை 1970-71 ஆம் பருவத்தில் வென்றனர். இது பதிகத்தின் முன்கூட்டிய உயர்நிலையைக் குறித்தது; இரட்டை-வெற்றி அணி விரைவில் உடைந்தது. மேலும் பின் வந்த பதிகத்தில் வரிசையாக வெற்றிக்கு மிக அருகில் சென்று தோல்வியடையும் அணியாக இருந்தது. ஆர்சனல் 1972-73 ஆம் பருவத்தில் முதல் பிரிவு கூட்டிணைவில் இரண்டாம் நிலை அணியாக முடித்தது, மூன்று எஃப் ஏ கோப்பை இறுதியாட்டங்களை (1971–72, 1977–78 மற்றும் 1979–80) மேலும் 1979-80 யூஈஎஃப்ஏ கோப்பை வெற்றியாளர்கள் கோப்பையின் (*Cup Winners Cup*) இறுதியாட்டத்தை பெனால்டி முறையில் தவறவிட்டது. இக்காலத்தில் கழகத்தின் ஒரே வெற்றி எஃப் ஏ கோப்பையை 1978-79 ஆம் பருவத்தில் மான்செஸ்டர் யுனைடெட்டை கடைசி நிமிடத்தில் 3-2 கோல் கணக்கில் வீழ்த்தி பெற்றதாகும்.  

முன்னாள் ஆர்சனல் ஆட்டக்காரரான ஜார்ஜ் கிரெகாமை மேலாளராக 1986 ஆம் ஆண்டில் திரும்ப நியமித்தது மூன்றாம் முறையாக வெற்றிக் காலத்தைக் கொண்டுவந்தது. ஆர்சனல் கூட்டிணைவுக் கோப்பையை 1986-87 பருவத்தில் கிரகாம் பொறுப்பிலிருந்த முதல் பருவத்தில் வென்றது. 1988-89 பருவத்தில் கூட்டிணைவுப் பெருவெற்றியை ஈட்டினர். அப்பருவத்தின் இறுதியாட்டத்தில் பட்டத்திற்கான சகபோட்டியாளர்களான லிவர்பூலுக்கு எதிராக கடைசி நிமிடத்தில் கோல் அடித்து வென்றனர். கிரகாமின் ஆர்சனல் 1990-91 பருவத்தில் மற்றொரு கூட்டிணைவுப் பட்டத்தை வென்றது. அப்பருவத்தில் ஒரேயொரு ஆட்டத்தை மட்டுமே இழந்தனர். எஃப் ஏ கோப்பை மற்றும் கூட்டிணைவுக் கோப்பை இரட்டையை 1992-93 பருவத்தில் வென்றது. மேலும் இரண்டாவது ஐரோப்பிய கோப்பையாக, யூஈஎஃப்ஏ கோப்பை வெற்றியாளர்கள் கோப்பையை (*கப் வின்னர்ஸ் கப்*) 1993-94 பருவத்தில் வென்றது. முகவர் ரூனெ ஹாஜ்ஜிடமிருந்து சில வீரர்களை ஒப்பந்தம் செய்வதற்காக கையூட்டினைப் பெற்றதாக வெளிப்பட்டபோது, கிரகாமின் நற்பெயர் சிதைந்தது, மேலும் 1995 ஆம் ஆண்டில் அவர் பணி நீக்கம் செய்யப்பட்டார். அவரது மாற்றாக, பிரூஸ் ரியோக் ஒரேயொரு பருவத்திற்கு மட்டும் மேலாளராயிருந்தார். இயக்குநர் குழுவிடம் ஏற்பட்ட மோதலுக்குப் பிறகு சங்கத்தை விட்டு வெளியேறினார்.  

1996 ஆம் ஆண்டில் அர்சென் வெங்கரை மேலாளராக நியமித்தது கழகத்தின் 1990 களின் பிற்பகுதி மற்றும் 2000 களில் க்ழகத்தின் வெற்றிக்குக் காரணமாக அமைந்தது. வெங்கர் புதிய தந்திரங்களை, ஒரு புதிய பயிற்சி முறை மற்றும் பல அயல்நாட்டு வீரர்களை (அப்போதுள்ள இங்கிலாந்து வீரர்களின் திறமை குறைவை நிறைவு செய்யும் வகையில்) கொண்டு வநதார். ஆர்சனல் இரண்டாவது கூட்டிணைவுப் பெருவெற்றி மற்றும் எஃப் ஏ கோப்பை இரட்டையை 1997-98 பருவத்திலும் மூன்றாவதை 2001-02 பருவத்திலும் வென்றது. மேலும் 1999-00 யூஈஎஃப்ஏ கோப்பை இறுதியாட்டத்தை எட்டியது (பெனால்டியில் *கலாட்டாசாரே*யிடம் தோற்றது). 2002-03 மற்றும் 2004-05 பருவங்களில் வெற்றிகரமாக எஃப் ஏ கோப்பைகளை வென்றது. 2003–04 பருவத்தின் பிரீமியர் கூட்டிணைவு பெருவெற்றித் தொடரில் ஒரு போட்டியில் கூட தோற்காமல் இருந்தது, அதன் மூலம் "தி இன்வின்சிபிள்ஸ்"(வெல்லப்படாதவர்கள்) என்ற பட்டப் பெயரை அணி சம்பாதித்தது. மேலும் ஒரு தேசிய சாதனையாக இக்கழகம் தொடர்ச்சியாக 49 கூட்டிணைவுப் போட்டிகளை தோற்காமல் இருந்தது. அர்சென் வெங்கர் மேலாளரான பிறகு, ஆர்சனல் கூட்டிணைவில் எப்போதும் முதல் நான்கு இடங்களுக்குள் முடித்து வருகின்றது. மேலும் அத்தனை பருவங்களிலும் யூஈஎஃப்ஏ வாகையர் கூட்டிணைவுக்கு (UEFA Champions League) தகுதி பெற்றுள்ளனர்.  

ஆர்சனல் 2005-06 வரை சாம்பியன்ஸ் லீக் காலிறுதியை தாண்டியதில்லை. அப்போட்டியின் ஐம்பதாண்டு வரலாற்றில் லண்டனிலிருந்து முதல் கழகமாக அந்தப் போட்டியில் அவர்கள் இறுதியாட்டத்தை அடைந்தனர். அங்கு பார்சிலோனா கால்பந்துக் கழகத்தால் 2-1 என்ற கணக்கில் தோற்கடிக்கப் பட்டனர்.  

## கேடயச் சின்னம்
ராயல் அர்செனலின் முதல் கேடயச் சின்னம் 1888 ஆம் ஆண்டில் வெளியிடப்பட்டது, வடக்கு நோக்கிய மேலிருந்து காணக் கூடிய வகையிலான பீரங்கிகளை வூல்விச்சின் மெட்ரோபாலிடன் பாரோவின் அரசு சின்னத்தைப் போன்றதைக் தோற்றமாகக் கொண்டிருந்தது. இவை சில சமயங்களில் புகைக் கூண்டுகள் என தவறாகக் கருதப்படலாம், ஆனால் ஒவ்வொன்றின் மீதுமான வெட்டியெடுக்கப்பட்ட சிங்கத்தின் தலை மற்றும் பனிச் சறுக்கு வண்டி மணியின் இருப்பு ஆகியவை அவை பீரங்கிகள் என்பதற்கு தெளிவான சுட்டிகளாக உள்ளன. இது 1913 ஆம் ஆண்டில் ஹைபரிக்கு இடம் பெயர்ந்த பிறகு கைவிடப்பட்டது, 1922 ஆம் ஆண்டில் கிளப் அவர்களின் முதல் ஒற்றை பீரங்கி கேடயச் சின்னத்தை, கிழக்கு நோக்கிய பீரங்கியை, சங்கத்தின் *தி கன்னர்ஸ்* என்ற அதன் பக்கவாட்டில் பொறிக்கப்பட்ட பட்டப்பெயரோடு மேற்கொண்ட போது மீண்டும் அமர்த்தப்பட்டது. இந்த கேடயச் சின்னம் 1925 வரை மட்டுமே இருந்தது, அப்போது பீரங்கி மேற்கு நோக்கி திருப்பப்பட்டது மேலும் அதன் குழாய்கள் மெலிதாக்கப்பட்டன. வந்த ஒருவருடன் நடத்தியது, ஆர்சனல் இறுதியில் ஒட்டுமொத்தமான சட்டப் பாதுகாப்பினைக் கோரியது. ஆகையால், 2001 ஆம் ஆண்டில் அவர்கள் புதிய கேடயச் சின்னம் ஒன்றை நவீன வளைவுக் கோடுகளுடன் கூடிய எளிமையாக்கப்பட்ட, காப்புரிமை பெறக்கூடிய வடிவம் ஒன்றினை அறிமுகப்படுத்தியது. பீரங்கி மீண்டும் கிழக்கு புறமாக திரும்பி நின்றது சங்கத்தின் பெயர் பீரங்கிக்கு மேல் சான்ஸ்-சரீஃப் எழுத்தச்சு முறையில் எழுதப்பட்டடிருந்தது. பச்சையின் இடத்தை அடர் நீலம் எடுத்துக் கொண்டது. புதிய கேடயச் சின்னம் சில ஆதரவாளர்களிடமிருந்து விமர்சனத்துடனான எதிர்வினையைப் பெற்றது, ஆர்சனல் இண்டிபெண்டென்ட் சப்போர்டர்ஸ் அசோஷியேஷன் கிளப் அதன் வரலாற்றையும் பாரம்பரியத்தையும் அதிகம் புறந்தள்ளியும் ரசிகர்களை முறையாக இவ்விஷயத்தில் கலந்தாலோசிக்காமலும் அது போன்ற நவீன வடிவத்தை அறிமுகப்படுதியது எனக் கூறியது.  

<>  

</>  

## நிறங்கள்
அர்செனலின் வரலாற்றில் அவர்களின் சொந்த இடத்து நிறங்கள் பெரும்பாலும் அடர் சிவப்பு சட்டையில் வெள்ளை முன் கைகளுடன், வெள்ளை கால்சட்டைகளுடன் இருந்தது, இருப்பினும் எக்காலத்திலும் இது வழக்கமாக இருந்ததில்லை. சிவப்பு நிறமானது 1886 ஆண்டில் ஆர்சனல் நிறுவப்பட்டு சிறிது காலத்தில் கிடைக்கப்பெற்ற நாட்டிங்ஹாம் ஃபாரஸ்ட்டின் அறச்சிந்தையுள்ள நன்கொடையின் அடையாளமாகக் தேர்வு செய்யப்பட்டதாகும். டயல் ஸ்கொயரின் இரு நிறுவுன உறுப்பினர்கள், பிரெட் பியர்ட்ஸ்லெய்,மோரிஸ் பேட்ஸ் ஆகிய ஃபாரஸ்டின் முன்னாள் ஆட்டக்காரர்கள் வூல்விச்சிற்கு பணி நிமித்தம் இடம் மாறினர். அவ்விடத்தில் முதல் குழுவை கூட்டியவர்களுக்கு சாதனங்கள் கிடைக்கவில்லை, ஆக பியர்ட்ஸ்லெய்டும் பேட்சும் உதவிக்காக இல்லத்திற்கு தகவலனுப்பி ஒரு ஜோடி சாதனங்களையும் பந்தையும் பெற்றனர்.  

1933 ஆம் ஆண்டில் ஹெர்பெர்ட் சாப்மான், அவரது வீரர்கள் அதிக தனித்தன்மையுடன் ஆடை அணிய வேண்டும் என விரும்பினார், சீருடையை மேம்படுத்தினார் ஆடையில் வெள்ளை முன் கைகளையும் சிவப்பு பட்டையை பால்கனித் தூண் பகுதியின் அடர் சிவப்பு நிறத்தில் மாற்றினார். வெள்ளை முன் கையின் துவக்கம் உறுதியாக அறியப்படவில்லை, சாத்தியப்படக்கூடிய இரு தாக்கங்கள் முன் வைக்கப்படுகின்றன. ஒரு ஆதரவாளர் வெள்ளைச் சட்டை மீது சிவப்பு கை வைத்த கம்பளிச் சட்டையை அணிந்து நிற்பது போன்ற காட்சியை சாப்மான் கண்டதாக ஒரு கதைக் கூறுகிறது, கேலிச்சித்திரக்காரர் டாம் வெப்ஸ்டர் என்பவர் இதே போன்ற ஆடை அணிந்திருந்திருத்தார் இதிலிருந்து தேர்ந்தெடுக்கப்பட்டது என்று மற்றொரு கதைக் கூறப்படுகிறது. எக்கதை உண்மையெனினும், அர்செனலின் அடையாளமாக சிவப்பு, வெள்ளை நிறங்கள் இருந்தன, அந்த அணி இரு பருவங்களைத்தவிர மற்றய எல்லாப்பருவங்களிலும் இரு நிற ஆடையினை அணிந்து வருகிறது. முதலாவதாக 1966-67 ஆர்சனல் முழுச் சிவப்பு சட்டைகளை அணிந்தது; 1920 ஆம் ஆண்டில், ஸ்போர்டிங் கிளப்பே டெ பிராகா வின் பயிற்சியாளர் ஹபரியில் ஆட்டம் முடிந்து திரும்பியவுடன் பச்சை ஆடைகளை அர்செனலின் மாற்று ஆடையான சிவப்புடன் கூடிய வெள்ளை நிறமுன்கைகள் மற்றும் கால்சட்டைகளுடன் மாற்றினார், அணிக்கு பட்டப்பெயரான *ஓஸ் அர்செனாலிஸ்ட்ஸ்* என்பதற்கு எழுச்சியாகயமைந்தது. இந்த அணிகள் இப்போதும் இந்த வடிவங்களை அணிகின்றனர்.  

அர்செனலின் வெளியிடங்களுக்கான ஆடை வெள்ளைச் சட்டைகள் மற்றும் கருப்பு அல்லது வெள்ளை கால் சட்டைகளாக பல ஆண்டுகள் இருந்தது. 1969-70 பருவத்திலிருந்து, அவர்கள் மஞ்சள் மற்றும் நீல நிற ஆடைகளை அணிந்திருந்தனர், ஆனாலும் அங்கு விதிவிலக்குகள் இருந்தன. அவர்கள் 1982-83 ஆம் ஆண்டில் ஒரு பச்சை மற்றும் நேவி நீல ஆடைகளை அணிந்தனர், 1990 ஆண்டுகளின் முற்பகுதியிலிருந்தும், கவர்ச்சிகரமான நகல் ஆடைச் சந்தையின் தோற்றதிலிருந்து அவர்களின் வெளியிட ஆடை வழக்கமாக மாறி வந்தது. இக் காலகட்டத்தில் வடிவங்கள் ஒன்று இரு-மாறி நீல வடிவங்கள் அல்லது பாரம்பரிய மஞ்சள் மற்றும் நீல மாறுபாடுகளுடன் இருந்தது. கனிமப் பொன் நிறம் மற்றும் கப்பற்படை பட்டைகளை 2001-02 பருவத்தில், மற்றும் 2005 லிருந்து 2007 வரை மஞ்சள் மற்றும் கரும் சாம்பல் நிறங்களைக் பயன்படுத்தினர்.  
2009 வரை, ஒவ்வொரு பருவத்திலும் வெளியிட ஆடை மாறியது. இது அதே வருடத்தில் சொந்த இடத்தில் விளையாடும் போது அணியும் ஆடை புதிதாக அறிமுகப்படுத்தப்பட்டால் வெளியேற்றப்படும் வெளியிட ஆடை மூன்றாவது மாற்று ஆடையாக மாறும்.  

அர்செனலின் சட்டைகள் பல்வேறு ஆடை உற்பத்தியாளர்களால் தயாரிக்கப்படுகின்றன, உம்ப்ரொ (1970 களிலிருந்து 1986 வரை), அடிடாஸ் (1986-1994), 1994 ஆண்டிலிருந்து நைக். பிற பெரிய கால்பந்து சங்கங்கள் போன்று, ஆர்சனல் 1980 ஆண்டிலிருந்து சட்டையில் நிதியாதரவாளர்களின் சின்னத்தை சேர்த்தது. நிதியாதாரவாளர்கள்: ஜெவிசி (1982-1999), சேகா (1999-2002), ஓ2 (2002-2006) தற்போதிய நிதியாதாரவாளர் எமிரேட்ஸ் (2006 லிருந்து).  

ஆர்சனல் விளையாட்டரங்கம், பரவலாக ஹைபரி என்று குறிப்பிடப்படுவது, அர்செனலின் 1913 ஆம் ஆண்டு செப்டம்பர் மாதம் முதல் 2006 ஆம் ஆண்டு மே மாதம் வரை சொந்த விளையாட்டரங்கமாக இருந்தது. மூல விளையாட்டரங்கம் பெயர் பெற்ற கால்பந்துக் கட்டிடக் கலைஞர் ஆர்ச்சிபால்ட் லீட்ச்சால் வடிவமைக்கப்பட்டது, மேலும் அதன் வடிவம் இங்கிலாந்தின் பல மைதானங்களைப் போல் பொதுவில் இருந்தது, ஒற்றை மேலே மூடப்பட்ட பார்வையாளர் மாடம் மற்றும் மூன்று மேடான திறந்த வெளி படியடுக்கு மேடைகளையும் கொண்டிருந்தது. 1930 ஆண்டுகளில், முழு விளையாட்டரங்கமும், பெரிய அளவிலான மறு சீரமைப்பிற்கு உள்ளாக்கப்பட்டன, புதிய ஆர்ட் டெகொ வெஸ்ட் மற்றும் ஈஸ்ட் பார்வையாளர் மாடம் கட்டப்பட்டது, 1932 மற்றும் 1936 ஆண்டுகளில்முறையே, இந்தக் கொள்ளளவு மேலும் சாம்பியன்ஸ் லீக் போட்டிகளின் போது கூடுதலான விளம்பரத் தட்டிகளை வைப்பதற்காக குறைத்தது, அதனால் அதிகமாக இரு பருவங்களுக்கு (1998-99 மற்றும் 1999-00) ஆர்சனல் சாம்பியன்ஸ் லீக்கின் சொந்த விளையாட்டுகளை வெம்ப்ளியில் விளையாடியது, அது 70,000 மேற்பட்ட பார்வையாளர்களை கொள்ளத்தக்கதாகும்.  

ஹைபரியின் விரிவாக்கம் தடைப்பட்டது ஏனெனில் கிழக்குப் பார்வையாளர் மாடம் இரண்டாம் நிலைத் கட்டிடத் தகுதி பட்டியலைக் கொண்டது மற்றும் இதர மூன்று பார்வையாளர்கள் மாடங்கள் குடியிருப்பு உடைமைகளுக்கு அருகில் இருந்தது.  
பல்வேறு வாய்ப்புக்களை பரிசீலனைச் செய்த பிறகு, 2000 ஆண்டில்அர்செனல் ஓர் புதிய 60,355 பேர் கொள்ளளவிலான விளையாட்டரங்கை ஆஷ்பர்ட்டன் கிரோவ்வில் கட்டுவிக்க பரிந்துரைத்தது, அதிலிருந்து எமிரேட்ஸ் விளையாட்டரங்கம் என்று பெயரிட்டது, ஹைபரியிலிருந்து தென்-மேற்கில் 500 மீட்டர்கள் தூரத்திலுள்ளது.  
இத் திட்டம் துவக்கத்தில் சிவப்பு நாடாவினாலும் அதிகரித்து வரும் செலவினங்களாலும் தாமதப்பட்டது,  
ஜூலை 2006 ஆம் ஆண்டில் கட்டுமானப் பணி, 2006-07 பருவம் துவங்குவதற்கு முன்பே நிறைவடைந்தது.  
விளையாட்டரங்கம் அதன் நிதியளிப்பாளர்களான எமிரேட்ஸ் ஏர்லைன் நிறுவனத்தின் பெயரால் அழைக்கப்பட்டது. இது இங்கிலாந்து கால்பந்து வரலாற்றிலேயே மிகப் பெரிய நிதியளிப்பினைக் ஏறக்குறைய பவுண்ட்ஸ்டெர்லிங் 100 மில்லியனுக்கு; கிளப் கையொப்பமிட்டது.  
மாற்றாக சில ரசிகர்கள் மைதானத்தை ஆஷ்பர்டன் கிரோவ், அல்லது கிரோவ் என்கின்றனர், அவர்கள் விளையாட்டரங்களுக்கு நிறுவனங்களின் நிதியாதரவுப் பெயர்கள் சூட்டப்படுவதை ஏற்பதில்லை.  
2012 ஆம் ஆண்டு வரை குறைந்தப் பட்சம் விளையாட்டரங்கம் அதிகார பூர்வமாக எமிரேட்ஸ் விளையாட்டரங்கம் என அறியப்பட்டது, 2013-14 பருவத்தின் இறுதி வரை ஏர்லைன் நிறுவனம் சங்கத்தின் நிதியளிப்பாளராக இருக்கும். அர்செனலின் அகாடெமி அணிகள் அவர்களின் சொந்தப் போட்டிகளை ஷென்லேயில் விளையாடுகின்றனர், அதே போல இருப்பு வீரர்கள் அவர்களின் விளையாட்டுக்களை பார்னெட் எஃப் சியின் சொந்த இடமான அண்டர்ஹில்லில் விளையாடுகின்றனர்.  

## ஆதரவாளர்கள்

ஆர்சனல் ரசிகர்கள் அவர்களை "கூனர்ஸ்" எனக் குறிப்பிடுகின்றனர், இது அணியின் பட்டப்பெயரான "தி கன்னர்ஸ்" லிருந்து பெறப்பட்டதாகும். அர்செனலுக்கு பெரிய மற்றும் பொதுவாக விசுவாசமான ரசிகர்த் தளம், ஏறத்தாழ அனைத்து சொந்தப் போட்டிகளின் அனுமதிச் சீட்டுகளும் விற்றுத் தீர்ந்துவிடுகின்றன; 2007-08 ஆம் ஆண்டில் இங்கிலீஷ் கால்பந்து சங்கத்தின் (60,070, இருக்கின்ற கொள்ளளவில் 99.5% ஆகும்) ஆர்சனல் இரண்டாவது உயர்ந்தப் பட்ச சராசரி லீக் ரசிகர் வருகை இருந்தது, மேலும் 2006 ஆம் ஆண்டு வரை நான்காவது உயர்ந்தப் பட்ச அனைத்து காலங்களுக்குமான சராசரி வருகையாகும். சங்கத்தின் இருப்பிடம், கனோன்ப்யூரி மற்றும் பார்ன்ஸ்ப்ப்யூரி போன்ற வசதி வாய்ப்புள்ள, கலப்புப் பகுதிகளான இஸ்லிங்டன், ஹாலோவே மற்றும் ஹைபரி, லண்டன் பாரோவ் ஆஃப் காம்டென் மற்றும் தொழிலாளர் பகுதிகளான பின்ஸ்ப்யூரி பார்க் மற்றும் ஸ்டொக் நியுவிங்டன் போன்ற அருகாமைப் பகுதிகள் குறிப்பிடுவது அர்செனலின் ரசிகர்கள் வழமையான வகுப்பு பிரிவுகளிலிருந்து வந்துள்ளனர். அத்தோடு, ஆர்சனல் உயர்ந்த பட்ச வெள்ளையரல்லாத (7.7%) பங்கினை வருகைத் தரும் ஆதாரவாளர்களை எந்த இங்கிலாந்து கால்பந்து சங்கத்தினை காட்டிலும் கொண்டுள்ளது என்பது 2002 ஆம் ஆண்டின் ஓர் அறிக்கைப்படியானதாகும்.  

அனைத்து பெரிய இங்கிலாந்து கால்பந்து சங்கங்களைப் போல், ஆர்சனல் கால்பந்து ஆதரவாளர்கள் கிளப் உள்ளிட்ட நெருங்கிப் பணி புரியும் உள்ளூர் ஆதரவாளர்கள் சங்கங்களைக் கொண்டுள்ளது, மேலும் ஆர்சனல் தனித்த ஆதரவாளர்கள் கூட்டிணைப்பு அதிகமாக தனித்த போக்கினைக் கைக்கொள்கிறது. அங்கொரு ஆர்சனல் ஆதரவாளர்கள் அறக்கட்டளை, அது ரசிகர்கள் சங்கத்தின் உரிமையில் அதிக பங்களிப்பினைச் செய்ய ஊக்குவிக்கிறது. சங்கத்தின் ஆதரவாளர்கள் *தி கூனர்* , *ஹைபரி ஹை* , *கன் பிளாஷ்* மற்றும் குறைந்த பெரு மூளை சம்பந்தமான(குறைவான சிந்தனையைத் தூண்டும்) *அப் தி அர்செ!* போன்ற ரசிகர் இதழ்களையும் பதிப்பிக்கின்றனர். அத்தோடு வழமையான இங்கிலாந்து கால்பந்து கோஷங்களைப் போல், அர்செனலின் ஆதரவாளர்கள் பாடுவது "ஒன்-நில் டு தி ஆர்சனல்" ("கோ வெஸ்ட்" மெட்டில்) மற்றும் "போரிங், போரிங் ஆர்சனல்", அது எதிர் தரப்பு ரசிகர்களால் வழமையான முறையில் இழித்துரைக்க பயன்படுவதாகும் ஆனால் தற்போது முரண்பாடாக ஆர்சனல் ரசிகர்களால் அணி நன்கு விளையாடும் போது பாடப்படுகிறது.  

ஆர்சனல் ஆதரவாளர்கள் லண்டனுக்கு வெளியேயும் உள்ளனர், மேலும் சமீபகாலங்களில் செயற்கைக் கோள் தொலைக்காட்சியின் வருகையால், ஒரு ஆதரவாளரின் கால்பந்து சங்கத்தின் மீது பிணைப்பதானது குறைவாகவே புவியியலைச் சார்ந்ததாகவுள்ளது. ஆர்சனல் லண்டனைக் கடந்து கணிசமான ரசிகர்களைக் கொண்டுள்ளது மேலும் உலகம் முழுதும்; 2007 ஆம் ஆண்டு வரை 24 இங்கிலாந்து, 37 ஐரிஷ் மற்றும் 49 வெளிநாட்டு ரசிகர் சங்கங்கள் அர்செனலுடன் இணைந்துள்ளது. 2005 ஆம் ஆண்டு கிரெனடா வென்ச்சர்ஸ் அறிக்கையின் படி அப்போது 9.9% சங்கத்தில் பங்கினை சொந்தமாகக் கொண்டது, அர்செனலின் உலக ரசிகர்த் தளம் உலகிலேயே மூன்றாவது பெரியதாக 27 மில்லியனாக மதிப்பிட்டது.  

அர்செனலின் நீண்டக் கால மற்றும் ஆழ்ந்த போட்டியாளர்கள் அவர்களது நெருங்கிய பெரிய அருகாமையிலுள்ள, டோட்டன்ஹாம் ஹாட்ஸ்பர், இருவருக்கும் இடையிலான போட்டிகள் வடக்கு லண்டன் டெர்பிக்கள் என குறிப்பிடப்படுகின்றன. பிற போட்டியாளர்கள் லண்டனுக்கு உள்ளிருப்பவர்கள் செல்சி, புல்ஹாம் மற்றும் வெஸ்ட் ஹாம் யுனைடெட் ஆகியோராவர். அத்தோடு, ஆர்சனல் மற்றும் மான்செஸ்டர் யுனைடெட் ஆகியவை கடுமையான களப் போட்டியினை 1980 களின் பிற்பகுதியிலிருந்து இருப்பது, சமீப ஆண்டுகளில் ஆழமாகியுள்ளதானது இரு அணிகளும் பிரீமியர் லீக் பட்டத்திற்காகப் போட்டியிடும்போது இருக்கிறது- ஆகையால் அதிகமாக ஒரு 2003 ஆம் ஆண்டு இணையதள ஓட்டெடுப்புகால்பந்து ரசிகர்கள் கணக்கெடுப்புமான்செஸ்டர் யுனைடெட்டை அர்செனலின் பெரிய போட்டியாளராக, அதற்கடுத்ததாக டோட்டன்ஹாம் மற்றும் செல்சியை பட்டியலிட்டனர். ஓர் 2008 ஆம் ஆண்டின் ஓட்டெடுப்பு டோட்டன்ஹாம் போட்டியை அதிக முக்கியமாகப் பட்டியலிடுகிறது.  

## உடைமையுரிமை மற்றும் நிதிகள்

அர்செனலின் தாய் நிறுவனம், ஆர்சனல் ஹோல்டிங் பிஎல்சி, விலை அறிவிக்கப்படாத பப்ளிக் லிமிட்டெட் நிறுவனம், அதன் உடைமையுரிமை கவனிக்கத்தக்க வகையில் பிற கால்பந்து சங்கங்களுடன் வேறுபட்டிருக்கிறது. அர்செனலின் 62,217 பங்குகள் மட்டுமே வெளியிடப்பட்டுள்ளன மேலும் அவைகள் எஃப் டி எஸ் ஈ அல்லது எ ஐ எம் போன்ற பொதுப் பங்கு பரிமாற்றங்களில்; அதற்கு பதிலாக, அவை பிளஸ் சிறப்புச் சந்தையில் பன்முறையற்று ஒப்பிடும் விதத்தில் விற்கப்படுகின்றன. 2009 ஆம் ஆண்டு நவம்பர் 4 ஆம் தேதியில், அர்செனலின் ஒற்றைப் பங்கு பவுண்ட்ஸ்டெர்லிங் 9,2500, ஆன நடுவரிசை விலையினைக் கொண்டதானது, சங்கத்தின் சந்தை மூலதனப்படுத்தலின் மதிப்பை ஏறக்குறைய பவுண்ட்ஸ்டெர்லிங் 575.5 மில்லியனாக வைத்தது. கிளப் 2009 ஆம் ஆண்டு மே மாதம் 31அன்றுடன் முடிவடைந்த ஆண்டில் வரிக்கு முந்தைய செயற்பாட்டு இலாபமாக (வீரர் பரிமாற்றுகள் தவிர) பவுண்ட்ஸ்டெர்லிங் 62.7 மில்லியனை மொத்த வருவாயான பவுண்ட்ஸ்டெர்லிங் 313.3 மில்லியனிலிருந்து ஏற்படுத்தியது.  

ஏப்ரல் 2008 ஆம் ஆண்டில், வணிகப் இதழான *ஃபோர்ப்ஸ்* அர்செனலை உலகின் மூன்றாவது அதிகமான மதிப்பு மிகுந்த கால்பந்து அணியாக தகுதியிட்டது, ரியல் மாட்ரிட் மற்றும் மான்செஸ்டர் யுனைடெட் ஆகியவற்றிற்குப் பிறகு, கடன் தவிர்த்து சங்கத்தை $1.2 பில்லியனாக (பவுண்ட்ஸ்டெர்லிங் 605 மில்லியன்) மதிப்பிட்டது.  
கணக்காயர்கள் டிலாய்டெ 2009 ஆண்டின் டிலாய்டெ கால்பந்து பண லீகில் அர்செனலை ஆறாவதாக தகுதியிட்டதானது, வருமானத்தை அடிப்படையாகக் கொண்ட உலக கால்பந்து சங்கங்களின் தகுதிப் பட்டியலில், 2007-08 பருவத்தில் கிளப் பவுண்ட்ஸ்டெர்லிங் 209.3 மில்லியன் ஈட்டியதை அடிப்படையாகக் கொண்டதாகும்.  

மொத்தத்தில், ஆர்சனல் கால்பந்து சங்கத்தின் இயக்குநர்கள் குழு தற்போது சங்கத்தின் 45.2% பங்குகளை வைத்துள்ளனர்; அக்குழுவில் பெரிய பங்குதாரர் அமெரிக்க விளையாட்டுத் துறையின் செல்வாக்கான செல்வ வளமிக்க ஸ்டான் க்ரொயொன்கெ 2007 ஆம் ஆண்டில் சங்கத்தை ஏலம் கேட்டவர், மேலும் 2009 ஆம் ஆண்டில் நவம்பர் மாதம் அவரது பங்கினை 18,394 பங்குகளை (29.56%), அதிகரித்தார், பிறகு 18,594 பங்குகளாக (29.9%) உயர்த்திக் கொண்டார். கணிசமான பங்கினை வைத்திருக்கும் பிற இயக்குநர்கள் டானி பிஸ்மான், 10,025 பங்குகளையும் (16.1%) மற்றும் சங்கத்தின் தலைவர் பீட்டர் ஹில்-வூட் , 400 (0.64%) பங்குகளையும் வைத்துள்ளனர். பிற இயக்குநர்கள் சாதாரண எண்ணிக்கையிலான பங்குகளையே வைத்துள்ளனர். முன்னாள் இயக்குநர் நினா பிரேஸ்வெல்-ஸ்மித் (முன்னாள் தலைவரின் சர் பிரேஸ்வெல் ஸ்மித்தின் பேரனின் மனைவி) 9,893 பங்குகளை (15.9%) வைத்திருக்கிறார். ஆகியோர்க்கு இணையுரிமை உடையதாகும். ரெட் & வொயிட் ஆகஸ்ட் 2007 ஆம் ஆண்டில் அவர்களது ஏலத்தை முன்னாள் அர்செனலின் உதவித் தலைவர் டேவிட் டீன் சங்கத்தில் 2009 ஆம் ஆண்டில் பிப்ரவரி மாதம்உரிமை கொண்டிருந்த 15,555 பங்குகளை (25.0%) வாங்குவதன் மூலம் துவங்கியது. இது பத்திரிகைகளின் ஊகத்தினால் க்ரொயொன்கே மற்றும் உஸ்மனோவ் ஆகியோருக்கிடையிலான ஏலப் போராக கருத வழியேற்படுத்தியது. 29.9% ற்கு மேலானப் பங்கினை வாங்காமலிருக்க ஒப்புக் கொண்டார், அப்போது குழுவின் மீதமுள்ள உறுப்பினர்கள் ஒருவர் மீதான மற்றொருவரின் பங்குரிமையை அக்டோபர் 2012 ஆம் ஆண்டு வரை முதன்மையாகக் கொண்டிருந்தனர்.  

## பிரபல பண்பாட்டில் ஆர்சனல்
இங்கிலாந்தின் பெரும் கால்பந்துக் கழகங்களுள் ஒன்றான ஆர்சனல், பல ஊடக முதன்மைகளைக் கண்ட கால்பந்துக் கழகமாகும். 1927 ஆம் ஆண்டு ஜனவரி 22 அன்று, ஹைபரியில் நடைபெற்ற *ஷெப்பீல்ட் யுனைடெட்*-உடனான போட்டியே முதன்முதலில் வானொலியில் ஒலிபரப்பப்பட்ட இங்கிலாந்துக் கால்பந்துக் கூட்டிணைவுப் போட்டியாகும். பத்தாண்டுகள் கழித்து 1937 ஆம் ஆண்டு செப்டம்பர் 16 அன்றுஅர்செனலின் முதல் தர அணிக்கும் அவர்களின் இருப்பு வீரர் அணிக்கும் இடையே நடைபெற்ற கண்காட்சிப் போட்டியே உலகளவில் கால்பந்துப் போட்டியின் முதல் நேரடி தொலைக்காட்சி ஒளிபரப்பாகும். பிபிசியின் முதல் *மாட்ச் ஆஃப் தி டே* நிகழ்ச்சியில், அன்ஃபீல்டு விளையாட்டரங்கில் 1964 ஆம் ஆண்டு ஆகஸ்ட் 22 அன்று லிவர்பூல் அணிக்கு எதிராக ஆர்சனல் பங்கேற்ற போட்டியின் முக்கிய பகுதிகளைக் காட்டப்பட்டது. சனவரி, 2010-இல் மான்செஸ்டர் யுனைடெட்டுக்கும் ஆர்சனலுக்கும் இடையே நடைபெற்ற கால்பந்துப் போட்டியே உலகளவில் முதன்முதலில் முப்பரிமாணத்தில் ஒளிபரப்பப்பட்ட விளையாட்டு நிகழ்வாகும்.  

கால்பந்தினை தொடர்புப்படுத்தி எடுக்கப்பட்ட துவக்கக்கால திரைப்படங்களில் ஒன்றான *தி ஆர்சனல் ஸ்டேடியம் மிஸ்டரி* (The Arsenal Stadium Mystery - 1939) ஆர்சனல் அணியைப் பின்னணியாகக் கொண்டிருந்தது. இப்படம் ஆர்செனலுக்கும் மற்றொரு தொழில்முறை அணிக்கும் இடையில் நடைபெறும் நட்புப் போட்டியை மையமாகக் கொண்டது. அதில் தொழில்முறை அணியின் வீரர் விளையாடும் போது விஷம் வைத்து கொல்லப்படுவார். பல ஆர்சனல் வீரர்கள் அவர்களாகவே தோன்றினர். மேலும், மேலாளர் ஜார்ஜ் அல்லிசனுக்கு பேசுகின்றபடியான வேடம் கொடுக்கப்பட்டது. அப்புத்தகம் பின்னர் இரு திரைப்படங்களுக்கு ஏற்றவாறு மாற்றியமைக்கப்பட்டது- ஒரு பிரித்தானிய படம், அர்செனலின் 1988-89ஆம் பருவ வெற்றியினை மையமாகக் கொண்டது; மற்றொரு அமெரிக்கப் படம் அமெரிக்க பேஸ்பால் அணியான பாஸ்டன் ரெட் சாக்சைப் பற்றியது.  

ஆர்சனல், குறிப்பாக 1970-கள் மற்றும் 1980-களில் சலிப்பு ஏற்படும்படி ஒரே மாதிரியான பாதுகாப்பைப் பிரதானமாகக் கொண்டு செயல்படுவதாகவும், ஆட்டநோக்கில் "சலிப்பூட்டும்" அணியாகவும் இருந்தது என்ற எண்ணம் பரவலாகக் கொள்ளப்படுகிறது.; இதன் காரணமாக, பல நகைச்சுவையாளர்கள், குறிப்பாக *எரிக் மோர்காம்பே* போன்றவர்கள் ஆர்சனல் அணியும் ஆட்ட விதத்தையும், அணியின் செலவுகள் பற்றியும் விகடம் செய்தனர். இந்த மையக்கருத்தானது 1997ஆம் ஆண்டு திரைப்படமான *தி ஃபுல் மாண்டியில்* (The Full Monty) திரும்பக் காட்டப்பட்டது; ஒரு காட்சியில் முக்கிய நடிகர்கள் ஓர் வரிசையில் நகர்ந்து அவர்களது கைகளை உயர்த்துவார்கள், இது திட்டமிட்டு ஆர்சனல் அணியின் பின்கல பாதுகாப்பு / தடுப்பு வீரர்கள், நடுவரிடம் *ஆஃப்சைடு* கோருவதைப் போன்ற கேலியைக் கொண்டது.. மற்றொரு படமான *ப்ளன்கெட் & மக்லீன்*-யில் (Plunkett & Macleane) ஆர்சனல் கால்பந்துக் கழகத்தின் பாதுகாப்பு ஆட்டத்தினைப் பற்றியதாகும்; அத்திரைப்படத்தில் வரும் இரு கதாபாத்திரங்களின் பெயர்களான டிக்ஸன் மற்றும் விண்டெர்பர்ன், ஆகியவை அர்செனலின் நீண்டகால புல் பேக் ஆட்டக்காரர்களான- வலது புற *லீ டிக்ஸன்* மற்றும் இடது புற *நிஜெல் விண்டெர்பர்ன்* ஆகியோரது பெயர்களைக் கொண்டதாகும். மேலும், *யு ஈ எஃப் ஏ மகளிர் கோப்பை*யை வென்ற ஒரே இங்கிலாந்து அணியாகவும் விளங்குகின்றனர்; அக்கோப்பையை 2006-07-ஆம் பருவத்தில் வென்றதன் மூலம் அப்பருவத்தில் தனித்த, புகழ்மிக்க நான்கு கோப்பைகளை ஒருங்கே வென்றவர்களாயினர். ஆடவர் மற்றும் மகளிர் சங்கங்கள் ஒழுங்குமுறையாக தனித்தனி நிறுவனங்களாகும்; எனினும், ஆடவர் அணியுடன் மிகவும் நெருங்கிய உறவினைக் கொண்டுள்ளனர். ஆர்சனல் மகளிர் எமிரேட்ஸ் விளையாட்டரங்கில் பருவத்திற்கொருமுறை விளையாட உரிமையளிக்கப்பட்டுள்ளனர், இருந்தாலும், அவர்கள் சொந்த / தன்னகப் போட்டிகளை *போர்ஹாம் வுட்* (Boreham Wood) விளையாட்டரங்கில் விளையாடுகின்றனர். தமது 30 ஆண்டுகால வரலாற்றில் *ஆர்சனல் மகளிர் கால்பந்துக் கழகம்* 46 கோப்பைகளை வென்றுள்ளது.  

## சமூகத்தில் ஆர்சனல்
1985 ஆம் ஆண்டில், ஆர்சனல் ஓர் சமூக திட்டமான "சமூகத்தில் ஆர்சனல்" லை நிறுவியது, அது விளையாட்டு, சமூக உள்ளடக்கல், கல்வி ரீதியிலான மற்றும் அறக்கொடைத் திட்டங்களை அளிக்கிறது. கிளப் ஏராளமான அறக்கொடை நோக்கங்களுக்கு நேரடியாக ஆதரிக்கிறது, மேலும் 1992 ஆம் ஆண்டில் ஆர்சனல் அறக்கட்டளை நிறுவனத்தை நிறுவியது, அது உள்ளூர் காரணங்களுக்காக பவுண்ட்ஸ்டெர்லிங் 2 மில்லியனைத் திரட்டியது. அங்கொரு முன்னாள் தொழில்ரீதியிலானவர்கள் மற்றும் பிரபலங்களின் குழு நல்ல நோக்கங்களுக்காக பணம் திரட்ட இருக்கிறது.  

## புள்ளிவிவரங்களும் சாதனைகளும்

டேவிட் ஓ'லியரி அர்செனலுக்காக விளையாடிய அதிக முறை தோன்றிய சாதனையை வைத்துள்ளார், 1975 மற்றும் 1993 ஆண்டுகளுக்கு இடையே 722 போட்டிகளில் அணிக்காக விளையாடியுள்ளார். அவருடன் விளையாடிய செண்டர் ஆஃப் மற்றும் முன்னாள் அணித் தலைவர் டோனி ஆடம்ஸ் இரண்டாவதாக 669 முறைகள் அணிக்காக விளையாடியுள்ளார். கோல் கீப்பராக டேவிட் சீமென் 564 முறைகள் தோன்றியதுவே சாதனையாகவுள்ளது.  

தியரி ஹென்றி சங்கத்தின் அதிக கோல் எண்ணிக்கையை அனைத்து போட்டிகளிலும் 1999 ஆண்டுகள் முதல் 2007 ஆண்டு வரை கொண்டுள்ளார், அக்டோபர் 2005 ஆம் ஆண்டில் இயான் ரைட்டின் மொத்தமான 185 ஐ கடந்து 226 கோல்களை அடித்தார். ரைட்டின் சாதனை 1997 ஆம் ஆண்டு செப்டம்பர் மாதம் வரை நிலைபெற்றிருந்தது, ஓர் அருஞ்செயலாக 1939 ஆம் ஆண்டின்விங்கர் ஆட்டக்காரர் கிளிப் பாஸ்டின் ஏற்படுத்திய நீண்ட நாள் மொத்தமான 178 கோல்களை கடந்தார். ஹென்றி லீக்கில் அடித்த 174  

அர்செனல்லின் சொந்த இடத்தின் வருகையாளர் சாதனை 73,707 யு ஈ எஃப் ஏ சாம்பியன்ஸ் லீக்கிற்கான ஆர் சி லென்ஸ் எதிரான 1998 ஆம் ஆண்டு நவம்பர் 25 அன்று வெம்ப்ளி அரங்கத்தில் ஏற்பட்டதாகும், ஆர்சனல் முன்பு உள்ளூர் ஐரோப்பிய போட்டிகளை விளையாடிய ஹைபரியின் கொள்ளளவு வரையரையுள்ளதென்பதால் ஏற்படுத்தப்பட்டதாகும். ஹைபரியில் ஆர்சனல் போட்டிக்கான வருகையாளர் சாதனை 73,295 பார்வையாளார்களுடன் 1935 ஆம் ஆண்டு மார்ச் 9 அன்று சுந்தர்லேண்ட்டிற்கெதிரான 0-0 சம நிலை முடிவினைக் கொண்டதற்கானதாகும்,  

ஆர்சனல் இங்கிலாந்து கால்பந்திலும் சாதனைகளை ஏற்படுத்தியுள்ளது, மிகக் குறிப்பிடத்தக்க மிகத் தொடர்ச்சியான பருவங்கள் உயர் தகுதி நிலைகளில் (82 2008-09 வரை) மேலும் தோற்காத நீண்ட நாள் நீடித்த லீக் போட்டிகள் (49 2003 ஆம் ஆண்டு மற்றும் அக்டோபர் 2004 ற்குமிடையில்).  

## தற்போதைய பயிற்சியாளர் குழாம்
, முன்னாள் அர்செனலின் மேலாளர். (ஆர்சனலின் மேலாளராக நெடுநாட்கள் இருந்தவர் மற்றும் அதன் மேலாளராக அதிக வெற்றிகளைக் கண்டவர் ]]  

:*மே 2016 வரை.*  

| பதவி | பெயர் |  |
| --- | --- | --- |
| தலைமைப் பயிற்சியாளர் | உனய் எமெரி |  |
| உதவி தலைமைப் பயிற்சியாளர் | யுவான் கார்லோஸ் கார்சிடோ |  |
| உதவி தலைமைப் பயிற்சியாளர் | ஸ்டீவ் பௌல்டு |  |
| முதல் அணி பயிற்சியாளர் | போரோ பிரிமோராக் |  |
| நீல் பான்ஃபீல்ட் |  |  |
| கோல் கீப்பிங் பயிற்சியாளர் | ஜெர்ரி பெய்டன் |  |
| உடல் தகுதி பயிற்சியாளர் | ஷாட் ஃபோர்சைத் |  |
| இயன்முறை சிகிச்சையாளர் | கோலின் லெவின் |  |
| கழக மருத்துவர் | காரி ஓ'ட்ரிஸ்கால் |  |
| உடை மேலாளர் | விக் அகெர்ஸ் |  |
| இளைஞர் மேம்பாட்டுத் தலைவர் | ஆன்ட்ரெஸ் ஜோங்கர் | } |

## மேலாளர்கள்

1897 ஆம் ஆண்டில் **தாமஸ் மிட்செல்** முதல் தொழில்முறை மேலாளராக நியமிக்கப்பட்டத்திலிருந்து ஆர்சனல் கால்பந்துக் கழகத்தில் பதினெட்டு நிரந்தர மற்றும் ஐந்து பொறுப்பு மேலாளர்கள் இருந்திருக்கின்றனர். கழகத்தின் நீண்ட நாள் பணிபுரியும் மேலாளர் தற்போதைய மேலாளரான அர்சென் வெங்கர் (1996-) ஆவார். வெங்கர் மட்டுமே அர்செனலின் ஐக்கிய இராச்சியத்திற்கு வெளியேயிருந்து நியமிக்கப்பட்ட ஒரே மேலாளராவார். மேலும் அர்செனலின் வெற்றிகளின் சதவிகிதப்படி மிக வெற்றிகரமான நிரந்தர மேலாளரும், அதிக போட்டிகளை மேற்பார்வை கண்டவரும், நீண்ட காலம் மேலாளராக இருந்தவருமாக அர்சென் வெங்கர் திகழ்கிறார். இரு ஆர்சனல் மேலாளர்கள் பணியின் போது இறந்துள்ளனர் - ஹெர்பர்ட் சாப்மான் மற்றும் **டாம் விட்டேகர்**.  

## கௌரவங்கள்
### உள்நாட்டு விளையாட்டில்

- **கால்பந்துக் கூட்டிணைவு முதல் கோட்டம்** (1992ற்கு முன்பு) மற்றும் **பிரீமியர் லீக்** (1992ற்கு பின்பு)

:*வென்றவை (13)* : 1930–31, 1932–33, 1933–34, 1934–35, 1937–38, 1947–48, 1952–53, 1970–71, 1988–89, 1990–91, 1997–98, 2001–02, 2003–04  
::*இரண்டாம் நிலை (9):* 1925–26, 1931–32, 1972–73, 1998–99, 1999–2000, 2000–01, 2002–03, 2004–05 மற்றும் 2014-15  

- **கால்பந்துக் கூட்டிணைவு இரண்டாம் கோட்டம்** அதே போல பன்னிரெண்டு எஃப் ஏ கோப்பைகளையும் வென்றுள்ளனர். ஆர்சனல் மூன்று லீக் மற்றும் எஃப் ஏ கோப்பை "இரட்டைகளை" வென்றதில் மான்செஸ்டர் யுனைடெட் அணியுடன் இணைச் சாதனையாளராக (1971, 1998 மற்றும் 2002) திகழ்கின்றனர். 1993 ஆம் ஆண்டில் எஃப் ஏ கோப்பை மற்றும் லீக் கோப்பை இரட்டையை முழுமையாக்கிய முதல் இங்கிலாந்து கால்பந்து அணியாகவும் திகழ்கின்றனர். அவர்கள் 2006 ஆம் ஆண்டில், யூஈஎஃப்ஏ வாகையர் கூட்டிணைவின் இறுதியாட்டத்தை எட்டிய முதல் லண்டன் நகரக் கால்பந்துக் கழகமாயினர். அதனுடன், அவர்கள் **எஃப் ஏ கோப்பை**யை இரண்டு முறை தொடர்ச்சியாக வென்ற ஐந்து கால்பந்துக் கழகங்களில் ஒரு கழகமாகவும் விளங்குகின்றனர். 2002 & 2003 மற்றும் 2014 & 2015 ஆம் ஆண்டுகளில் வென்றதன் மூலம் இப்பெருமையை அடைந்தனர்.

## அடிக்குறிப்புகள்

## கூடுதல் வாசிப்பிற்கு

- 
- 
- 
-